Tirsdag blev der sat et punktum i sagen om det betialske drab på 39-årige Eddie Karl-Johan Christensen. Den 53-årige svensker Bengt Johan Reistad er blevet idømt 13 års fængsel for i maj 2020 at skyde Eddie Karl-Johan Christensen, mens en medtiltalt 46-årig mand blev idømt 10 måneders fængsel for usømmelig omgang med lig og overtrædelse af våbenlovgivningen. Straffen er allerede udstået Det betyder, at den 46-årige allerede har udstået sin straf under varetægtsfængslingen, så han nu er en fri mand, og det glæder hans forsvarer Jens Christian Christensen. - Han forlod stedet med sin lille søn og kone. Jeg håber de sætter sig på et fly og tager hjem til England, hvor de bor, lyder det fra forsvareren. Jens Christian Christensen er på sin klients vegne tilfreds med sagens udfald. - Anklageren gik efter et års fængsel og jeg lagde op til ni måneder. Dommen landede på ti måneder, og det er tilfredsstillende, siger han. Tilfreds anklager Sagens anklager Kim Kristensen erklærede sig efter domsafsigelsen tirsdag tilfreds med udfaldet af sagen. - Jeg er godt tilfreds med, retten har fundet ham strafferetsligt skyldig og at  det har resulteret i fængsel i 13 år. For det ligger ud over det, der er udgangspunkt på 12 år der er i drabssager Tilfreds trods kun én dom for selve drabet Kim Kristensen havde lagt op til, begge skulle dømmes for selve drabet. - Efter min opfattelse var der grundlag for at finde begge tiltalte skyldige i drab, men rette har anlagt en anden vurdering og det tager jeg naturligvis til efterretning, siger han, og tilføjer, at det nu er op til statsanklageren at afgøre om anklagemyndigheden også ønsker at anke dagens dom. Drabsdom anket til frifindelse Den 53-åriges forsvarer Karina Skou ankede til gengæld på stedet dommen på vegne af sin klient. - Vi er ikke enige i skyldspørgsmålet og anker derfor til landsretten med henblik frifindelse, lyder det fra forsvarsadvokaten. Se video med reaktioner efter domsafsigelsen tirsdag:

Referat:
Med en dom på 10 måneders fængsel har en 46 årig mand allerede udstået sin straf under varetægtsfængslingen, og han kunne derfor tirsdag forlade retten som en fri mand.